**Οδηγός κυκλοφοριακής αγωγής**

**(Δ. Σ. Καρδαμά – Εργαστήρια Δεξιοτήτων -Δ΄τάξη**

**Κυκλοφορώ με ασφάλεια – Υπεύθυνος: Σουλελές Χρήστος)**

**Είναι σημαντικό να θυμάσαι:**

**Όταν είσαι πεζός**

* Να φοράς σε όλες τις περιπτώσεις (ημέρα ή νύχτα) ανοιχτόχρωμα ή αντανακλαστικά ρούχα για να είσαι ορατός εύκολα στους οδηγούς των οχημάτων
* Όταν υπάρχει πεζοδρόμιο, βάδισε σε αυτό. Προσπάθησε να μη βρίσκεσαι κοντά στην κίνηση.
* Όταν υπάρχει πεζοδρόμιο, βάδισε σε αυτό. Προσπάθησε να μη βρίσκεσαι κοντά στην κίνηση.
* Όταν είσαι με κάποιον άλλο και δεν υπάρχει πεζοδρόμιο βαδίστε ο ένας πίσω από τον άλλο.
* Αν κυκλοφορείς στο δρόμο με ένα μικρότερό σου, να τον κρατάς πάντα από το χέρι, προσέχοντας να βαδίζει προς το μέρος του πεζοδρομίου.
* Να προσέχεις περισσότερο τη νύχτα που ο κίνδυνος είναι μεγαλύτερος και ειδικά όταν δεν υπάρχει φωτισμός στους δρόμους.

**Όταν θέλεις να διασχίσεις τον δρόμο**

* Εφάρμοσε τον κανόνα  **ΣΤΑΚΑ. Στά**σου στην άκρη του πεζοδρομίου, **Κ**οίταξε αριστερά – δεξιά και **Ά**κου με προσοχή μήπως έρχεται κάποιο αυτοκίνητο.
* Ο ασφαλέστερος τρόπος για να διασχίσεις ένα δρόμο είναι από τις διαβάσεις πεζών. Όταν δεν υπάρχουν διαβάσεις πεζών βρες έναν ανοικτό χώρο και διάσχισε το δρόμο με μεγάλη προσοχή.
* Μην προσπαθήσεις να διασχίσεις το δρόμο περνώντας ανάμεσα σε παρκαρισμένα αυτοκίνητα, γιατί οι οδηγοί δεν μπορούν να σε δουν.
* Όταν δεν είσαι σίγουρος αν προλαβαίνεις να περάσεις απέναντι, μην το κάνεις. Περίμενε και πέρασε όταν βεβαιωθείς ότι είσαι ασφαλής.
* Μη διασχίζεις το δρόμο τρέχοντας αλλά περπατώντας.
* Συνέχισε να ελέγχεις το δρόμο ενώ περνάς απέναντι.

Να προσέχετε πάντα όταν βρίσκεστε στον δρόμο!!!

Οι μαθητές της Δ΄τάξης